cyanic-selkie/wikianc huggingface dataset:
जठरांत्ररोगविज्ञान
परिचय
पीड़ा इन व्रणों का मुख्य लक्षण है। भोजन के साथ इसका विशेष संबध है। आमाशय में व्रण की स्थिति के अनुसार भोजन करने के उपरांत पीड़ा तुरंत ही, या कुछ विलंब से, प्रारंभ होती है। ग्रहणी के व्रण में पीड़ा भोजन के डेढ़ दो घंटे पश्चात्‌ आरंभ होती है जब आमाशय बहुत कुछ खाली हो जाता है। फिर से कुछ भोजन करने पर वह शांत हो जाती है। उदर पर अँगुली से दबाकर पीड़ा की स्थिति से व्रण की स्थिति का अनुमान किया जाता है।
एक्स किरण द्वारा परीक्षा से भी रोग को पहचानने में बहुत सहायता मिलती है। जाँचआहार (test meal) परीक्षा भी आवश्यक है। अम्ल का बाहुल्य (hyperacidity) सदा पाया जाता है। यह भली भाँति प्रमाणित हो चुका है कि मानसिक उद्वेग इस दशा की उत्पत्ति के विशेष कारण होते हैं।
चिकित्सा कष्टसाध्य होती है। मानसिक उपचार (psychotherapy) चिकित्सा का आवश्यक अंग है। आहार का विशेष महत्व है। उदासीन क्रियावाले पदार्थों का आहार में प्रयोग होना चाहिए, जैसे दूध, क्रीम, मक्खन, अंडा। तीन आैंस आधा दूध आधा क्रीम मिलाकर, प्रात: 7 बजे से रात के 7 बजे तक, प्रत्येक घंटे घंटे पर दिया जाना चाहिए। आगे चलकर इसमें गेहूँ की सूजी, या मैदा, या पिसा हुआ चावल मिलाकर इसको गाढ़ा कर देना चाहिए। दशा के और सुधरने पर अंडा और शाक तथा मांस भी दिया जा सकता है, किंतु इनमें मसाले बहुत कम होने चाहिए। आहार स्निग्ध, एकरस और कणों से मुक्त हो। इसमें प्रोटीन की मात्रा अधिक हो। प्रोटीन हाइड्रोलाइसेट के कितने ही योग औषधियों के रूप में बाजार में बिकते हैं। इनको आहार में मिलाकर आहार की पोषकशक्ति बढ़ाई जा सकती है।
औषधियों में अम्ल के निराकरण करनवले प्रत्यम्लों (antacids) का सदा प्रचुर मात्रा में प्रयोग करवाया जाता है। कैलसियम, बिस्मथ, मैग्नीशियम के कारबोनेट लवण ऐसे पदार्थ हैं। ऐल्यूमिनियम हाइड्रॉक्साइड जेल (gel) की टिकियाँ तथा मैग्निशियम ट्राइसिलिकेट का मिश्रण बनाकर, दशा के अनुसार दो दो या चार चार घंटे पर दिया जाता है। शामक ओषधियों की भी आवश्यकता होती है।
उपद्रव - रक्तस्त्राव (haemorrhage) और छिद्रण (perforation) विशेष उपद्रव हैं, जिनकी तुरंत चिकित्सा अवश्यक है। आमाशय व्रण पर कैंसर की उत्पत्ति का बहुत भय रहता है।
कैंसर या कर्कटार्बुद - 40 वर्ष के अधिक आयुवालों में यदि अपच के लक्षण हों, जो साधारण चिकित्सा से न ठीक होते हों, तो कैंसर का संदेह करना चाहिए, जब तक परीक्षाओं से कैंसर न होने के संतोषजनक प्रमाण न मिल जाएँ। कैंसर घातक अबुंद है और एक्स किरण, रासायनिक तथा अन्य प्रकार की परीक्षाओं द्वारा प्रारंभ ही में इसका निदान कर लेने से रोगी की रक्षा संभव है। इसके लक्षण, पीड़ा तथा वमन में रक्त आदि, जब तक प्रकट होते हैं तब तक रोग अन्य अंगों में फैल चुकता और असाध्य हो जाता है।
आंत्र के रोग
क्षुद्रांत्र तथा बृहदांत्र दोनों के शोथ (enteritis तथा colitis) से अतिसार (diarrhoea) के लक्षण होते हैं। जीवाणु संक्रमण से प्रवाहिका (dysentery) हो सकती है, जिसमें रक्त और श्लेष्मा भी आते हैं। बृहदांत्र का व्रणयुक्त शोथ (ulcerative colitis) प्राय: जीर्ण रूप ले लेता है और उसकी पुनरावृत्ति (relapse) होती रहती है। कब्ज भी हो सकता है। प्राय: प्रवाहिका के लक्षण दस्तों में रक्त और श्लेष्मा होते हैं। ज्वर, अरुचि, शरीर भार का ्ह्रास, दुर्बलता तथा रक्ताल्पता (anaemia) भी होते हैं। रोग कष्टसाध्य होता है। प्रवाहिका (पेचिश) का अन्यत्र वर्णन किया गया है। आहारजन्य विषाक्तता (food poisonnig) आहार पदार्थों को बनाने, डिब्बों में बंद करने, उनको कुछ काल तक रखने या वितरण करने में किसी त्रुटि से उत्पन्न हुए विषों के कारण उग्र विषाक्तता की दशा है। भोजन करने के कुछ समय पश्चात्‌ यदि खानेवाले व्यक्तियों को अकस्मात्‌ वमन, दस्त आना, ऐंठन, आदि आरंभ हो जाए तो आहार विषाक्तता समझनी चाहिए। तुरंत उपयुक्त चिकित्सा अपेक्षित है। अर्श (haemorrhoids) बहुत सामान्य रोग है, जिससे अनेक व्यक्ति ग्रस्त होते हैं। इस रोग का विशेष लक्षण मल के साथ रक्त आना है। अर्श दो प्रकार के होते हैं। एक में रक्त आता है, दूसरे में मलाशय के अंत पर शिराओं के अंतिम भाग फूलकर गाँठों के समान बन जाते हैं। इनसे रक्तस्त्राव नहीं होता। शल्यकर्म द्वारा इनका उच्छेदन (excision) उचित चिकित्सा है। बृहदांत्र तथा मलाशय दोनों में कैंसर उत्पन्न हो सकता है, जिसका पूर्ण अन्वेषण करके निदान करना आवश्यक है। कभी कभी तब तक कोई लक्षण स्पष्ट नहीं होता जब तक अर्बुद बढ़कर प्रतीत नहीं होने लगता। साधारणतया कोष्ठबद्धता और उसके पश्चात्‌ अतिसार के आक्रमण होते रहते हैं। मल में रक्त आने पर 40 वर्ष तक की आयुवालों में (कभी कभी इससे भी पहिले) कैंसर का संदेह होना आवश्यक है। प्रारंभ ही में रोग को पहचानने पर शस्त्रकर्म और गहन एक्सकिरण चिकित्सा से रोगमुक्ति की आशा की जा सकती है।
बद्धांत्र (intestinal obstruction) तथा हर्निया (hernia) और उंड्डकार्ति (appendicitis) पाचकनाल के विशेष रोग हैं। यकृत और पित्ताशय के रोग भी इसी तंत्र में गिने जाते हैं। इनका वर्णन अन्यत्र किया गया है।
भगंदर (fistula in anus) एक अत्यंत साधारण रोग है, जिससे बहुतेरे व्यक्ति ग्रस्त होते हैं। इसको साधारणतया नासूर कहा जाता है। यह गुदा के बाहर, चारों ओर किसी भी स्थान पर, विद्रधि (absess) बनने से हो जाता है। विद्रधि की पूय (pus) अपना मार्ग बनाकर गुदाद्वार (anus) के चारों ओर कहीं भी त्वचा में छेद करके निकलने लगती है। यह बाह्य भगंदर (external fistula) कहलाता है। गुदा के ही विद्रधि के फूट जाने से अंत: भंगदर (internal fistula) बनता है। उपयुक्त चिकित्सा न होने से इसके कई मुँह बन जाते हैं। शस्त्रचिकित्सा ही इस रोग का एकमात्र उपाय है।
गुदभ्रंश (Prolapse of rectum) को काँच निकलना कहा जाता है। मलत्याग के लिए बैठने पर गुदा और तब आमाशय की सारी नलिका तक गुदाद्वार के बाहर आ जाती हैं। यह रोग बच्चों में अधिक होता है एवं पुरुषों की अपेक्षा स्त्रियाँ इससे अधिक आक्रांत होती हैं। कोष्ठबद्धता (constipation), अर्श, अतिसार, कृमि, कुकुरखाँसी, दमा, बहुप्रसव आदि दशाओं से, जिनमें उदर के भीतर दाब बढ़ जाता है, इस रोग की प्रवृत्ति उत्पन्न होती है।
उग्र दशा (acute) में रोग से बहुत पीड़ा होती है। संचरणी (sphincter) के संकोच के कारण बाहर निकला हुआ भाग भीतर नहीं जाता और फँसे हुए अंत्र (हर्निया) की सी दशा हो जाती है।
भारत का दूतावास, साओ टोमे
भारतीय दूतावास, साओ टोमे भारत का साओ तोमे और प्रिन्सिपी में राजनयिक मिशन है। वर्तमान राजदूत रघु गुरुराज हैं।
छात्रवृत्ति
दूतावास छात्रवृत्ति प्रदान करता है कांसुलर सेवाओं के अलावा जैसे आईसीसीआर और ITECP ।
अल्जीरिया विमान दुर्घटना २०१४
11 फ़रवरी 2014 को अल्जीरियाई एयरफॉर्स लोकहीड सी-130 हर्क्यूलस विमान अल्जीयर्स से 500 किमी पूर्व औम अल-बुआगी में दुर्घटनाग्रस्त हो गया। प्रारम्भिक ख़बरों में 100 यात्रियों सहित चालक दल के सदस्य सवार बताये गए थे। विमान में कुछ सैनिक और उनके परिवार सवार थे। कॉन्सटेन्टाइन और औम अल-बुआगी के बीच विमान से संपर्क टूट गया। प्राथमिक समाचारों के अनुसार खराब मौसम को विमान हादसे का कारण बताया गया है। लेकिन बाद में प्राप्त आधिकारिक सूत्रों के अनुसार बचाव कर्मियों ने 76 शव प्राप्त किये और विमान में सवार कुल लोगों की संख्या 78 बताई गई जिनमें से एक सुरक्षित रह पाया। कुछ प्रत्येक्षदर्शियों के अनुसार दुर्घटनाग्रस्त होने से पहले विमान पहाड़ी से टकराया।
कोर्डोबा खिलाफत
कोर्डोबा खिलाफत; Caliphate of Córdoba (خلافة قرطبة; खिलाफत कोरडोबा) उमय्यद वंश द्वारा शासित उत्तरी अफ्रीका के एक भाग के साथ इबेरिया प्रायद्वीप में एक इस्लामी राज्य था। कोर्डोबा में राजधानी के साथ राज्य 929 से 1031 ईस्वी आस्तिव में रहा जो क्षेत्र पूर्व में उमय्यद खिलाफत की शाखा कोर्डोबा अमीरात (756-929) का वर्चास्व था। यह अवधि व्यापार और संस्कृति के विस्तार से हुई और अल- अन्डालुस में वास्तुकला की उत्कृष्ठ कृतियो का निर्माण देखा गया।
वर्तिका झा
व्यक्तिगत जीवन
वह बचपन से ही नृत्य के प्रति जुनूनी थी, जिस पर उसके माता-पिता ने ध्यान दिया था, इसलिए उसके पिता उसे उसके शहर रेणुसागर में एक नृत्य प्रशिक्षक के पास ले आए, जहाँ उसने उसे नृत्य की बुनियादी शिक्षा दी। 12 साल की उम्र में, उसके पिता ने उसे अपने इलाके में विभिन्न नृत्य प्रतियोगिताओं में ले जाना शुरू कर दिया। अपने शहर में विभिन्न स्टेज शो में प्रदर्शन करने के बाद, वर्तिका ने डांस रियलिटी शो में भाग लेने का फैसला किया और मुम्बई चली गईं।
आजीविका
कई अस्वीकृतियों का सामना करने के बाद, वर्तिका को २०१८ में डांस प्लस (सीजन 4) पर चुना गया, जो स्टार प्लस पर प्रसारित हुआ। डांस प्लस 4 में भाग लेने के बाद, उन्होंने अपने अनोखे डांस मूव्स और स्टाइल से जजों और टीवी दर्शकों को अपना प्रशंसक बना लिया। शो में वह फाइनल में पहुंचीं जहां वह सेकेंड रनर-अप बनीं।
डांस प्लस के जज, कोरियोग्राफर और बॉलीवुड निर्देशक रेमो डीसूजा उनके अनोखे डांस मूव्स और परफॉर्मेंस से इतने प्रभावित हुए कि उन्होंने अपनी फिल्म स्ट्रीट डांसर 3डी में वरुण धवन और श्रद्धा कपूर के साथ वर्तिका को कास्ट किया।
इसके बाद उन्होंने सोनी टीवी के डांस शो इंडियाज बेस्ट डांसर (सीजन 1) में एक कोरियोग्राफर के रूप में भाग लिया, जहां वर्तिका प्रतियोगी टाइगर पॉप (अजय सिंह) की विजेता कोरियोग्राफर थीं, जो भारत की विजेता बनीं। बेस्ट डांसर (सीजन 1) २०२० में।
वर्ष २०२१ में, वर्तिका ने कोरियोग्राफ के रूप में काम किया और सुपर डांसर प्रतियोगी संचित चानाना के लिए सभी नृत्यों को कोरियोग्राफ कर रही थीं, जो सोनी टीवी के डांस शो सुपर डांसर चैप्टर 4 में शो की दूसरी रनर-अप बनीं।
इसके बाद उन्होंने सोनी टीवी के डांस शो इंडियाज बेस्ट डांसर (सीजन 2) में कोरियोग्राफ के रूप में काम किया, जहां वर्तिका प्रतियोगी सौम्या कांबले की विजेता कोरियोग्राफर थीं, जो २०२२ में इंडियाज बेस्ट डांसर (सीजन 2) की विजेता बनीं।
फिर २०२२ में, वर्तिका ज़ी टीवी के डांस शो डीआइडी लि'ल मास्टर्स (सीजन 5) में टीम वर्तिका की कप्तान बनीं, जहाँ उन्होंने टीम वर्तिका के सभी प्रतियोगियों के लिए कोरियोग्राफ किया। फिर, उन्होंने ज़ी टीवी के डांस शो डीआइडी सुपर मॉम्स् (सीजन 3) में कोरियोग्राफर के रूप में काम किया, जहां वर्तिका वर्षा बुमरा की विजेता कोरियोग्राफर थीं, जो २०२२ में डीआईडी ​​सुपर मॉम्स (सीजन 3) की विजेता बनीं।
भारत में 2022
भारत में 2022 की घटनाएँ।
एंथोनी अमलराज
अमलराज एंथोनी अपुथाराज (जन्म 24 जनवरी 1986) भारत के तमिलनाडु राज्य से एक पेशेवर टेबल टेनिस खिलाड़ी हैं। उन्होंने 2014 राष्ट्रमण्डल खेलों की पुरुष युगल स्पर्धा में अचंत शरत कमल के साथ स्वर्ण पदक जीता।
अमलराज ने अचंत शरत कमल को हराकर 2012 में आयोजित हुई राष्ट्रीय टेबल टेनिस चैम्पियनशिप जीती।
उन्होंने गोल्ड कोस्ट में आयोजित हुए 2018 राष्ट्रमण्डल खेलों की टीम स्पर्धा में शरत कमल, हरमीत देसाई, साथियान गणानाशेखरन तथा सनिल शेट्टी के साथ स्वर्ण पदक जीता।
सकाल
सकाल (मराठी: सकाळ; हिन्दी अर्थ: सुबह) मराठी भाषा का समाचार पत्र है।
हाडीचक गाँव, भगवानपुर (बेगूसराय)
हाडीचक भगवानपुर, बेगूसराय, बिहार स्थित एक गाँव है।
याओसांग
मणिपुर में फाल्गुन मास के दिन याओसांग नामक पर्व मनाया जाता है जो होली से बहुत मिलता जुलता है। यहाँ धुलेंडी वाले दिन को 'पिचकारी' कहा जाता है। याओसांग से अभिप्राय उस नन्हीं-सी झोंपड़ी से है जो पूर्णिमा के अपरा काल में प्रत्येक नगर-ग्राम में नदी अथवा सरोवर के तट पर बनाई जाती है। इसमें चैतन्य महाप्रभु की प्रतिमा स्थापित की जाती है और पूजन के बाद इस झोंपड़ी को होली के अलाव की भाँति जला दिया जाता है। इस झोंपड़ी में लगने वाली सामग्री ८ से १३ वर्ष तक के बच्चों द्वारा पास पड़ोस से चुरा कर लाने की परंपरा है। याओसांग की राख को लोग अपने मस्तक पर लगाते हैं और घर ले जा कर तावीज़ बनवाते हैं। 'पिचकारी' के दिन रंग-गुलाल-अबीर से वातावरण रंगीन हो उठता है। बच्चे घर-घर जा कर चावल सब्ज़ियाँ इत्यादि एकत्र करते हैं। इस सामग्री से एक बड़े सामूहिक भोज का आयोजन होता है। यह एक तरह से रंगों के त्यौहार होली से समानता रखता है
रिउम्याटोलोजी
रुमेटोलॉजी (ग्रीक ῥεῦμα, rheûma, फ्लोइंग करंट) आमवाती रोगों के निदान और उपचार के लिए समर्पित दवा की एक शाखा है।  रुमेटोलॉजी में औपचारिक प्रशिक्षण प्राप्त करने वाले चिकित्सकों को रुमेटोलॉजिस्ट कहा जाता है।  रुमेटोलॉजिस्ट मुख्य रूप से मस्कुलोस्केलेटल सिस्टम, कोमल ऊतकों, ऑटोइम्यून रोगों, वास्कुलिटाइड्स और विरासत में मिले संयोजी ऊतक विकारों के प्रतिरक्षा-मध्यस्थता विकारों से निपटते हैं।
इनमें से कई बीमारियों को अब प्रतिरक्षा प्रणाली के विकार के रूप में जाना जाता है।  रुमेटोलॉजी को मेडिकल इम्यूनोलॉजी का अध्ययन और अभ्यास माना जाता है।
2000 के दशक की शुरुआत में, बायोफार्मास्युटिकल्स (जिसमें टीएनएफ-अल्फा के अवरोधक, कुछ इंटरल्यूकिन और जेएके-एसटीएटी सिग्नलिंग मार्ग शामिल हैं) को देखभाल के मानकों में शामिल करना आधुनिक रुमेटोलॉजी में सर्वोपरि विकासों में से एक है।
चानसोल
चानसोल  गुजरात राज्य के महेसाणा जिले के खेरालु तालुका में एक गाँव है । यह जिला मुख्यालय मेहसाणा से उत्तर की ओर 52 किमी की दूरी पर स्थित है।  गुजरात राज्य की राजधानी गांधीनगर से 96 किमी है।
चानसोल पोस्टल कोड 384325 है और पोस्टल हेड ऑफिस खेरालु है।
सकरी (3 किमी), महियाल-साकरी (4 किमी), दलिसाना (5 किमी), मंद्रोपुर-सुवरिया (6 किमी), दावोल (7 किमी) पास के गांव चानसोल हैं।  चानसोल ऊत्तर की ओर वडगाम तालुका, पूर्व की ओर सतलस्ना तालुका, दक्षिण की ओर वडनगर तालुका, पश्चिम की ओर ऊंझा तालुका से घिरा हुआ है।
अंतरिक्ष विज्ञान एवं तकनीकी केन्द्र
अंतरिक्ष विज्ञान और इंजीनियरिंग केंद्र (SSEC) एक अनुसन्धान और विकास केंद्र है। पृथ्वी के वायुमंडल, सौरमंडल के अन्य  ग्रहों, और ब्रह्माण्ड की समझ बढ़ाने के लिए पृथ्वी विज्ञान अनुसन्धान एवं तकनीकी पर इसका मुख्य ध्यान है।  SSEC विस्कांसिन-मेडिसन विश्वविद्यालय के स्नातक विद्यालय का हिस्सा है।
चार्मिक शल्यचिकित्सा
यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
वलमरा, भिकियासैण तहसील
वलमरा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
एन महालिंगम
एन॰ महालिंगम (२१ मार्च १९२३ - २ अक्टूबर २०१४) को सन २००७ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये तमिलनाडु से थे। २ अक्टूबर २०१४ को लम्बी बिमारी के बाद उनका निधन हो गया।
प्रमिला बिशोई
प्रमिला बिशोई (जन्म 15 सितम्बर 1948 )  ओड़ीसा की एक सामाजिक कार्यकर्ता और लोकसभा सदस्य हैं। वे 'शक्ति' नामक स्वयं-सहायता समूह की संचालिका हैं।
प्रमिला बिशोई का जन्म ओड़ीसा के गंजाम जिले के अस्का विकासखण्ड के चेरमारिया गाँव में हुआ था। उन्होने तीसरी कक्षा तक पढ़ायी की है। वे सार्वजनिक जीवन में स्त्रियों की भागीदारी की पक्षधर हैं।  उन्होने स्त्रियों के रोजगार के लिये भी कार्य किया है। वे १८ से भी अधिक वर्ष से स्वयं सहायता समूह से जुड़ी हैं। केवल ५ वर्ष की आयु में ही उनका विवाह हो गया ।
ममता शंकर
व्यवसाय
ममता शंकर ने १९७६ में मृणाल सेन द्वारा निर्देशित फिल्म मृगयाया के साथ अपने कर्रिएर की शुरुआत की और उस फिल्म ने वर्ष के लिए सर्वश्रेष्ठ फीचर फिल्म का राष्ट्रीय फिल्म पुरस्कार भी जीता। ममता शंकर ने १९८६ में एक ममता शंकर डांस कंपनी- उद्यान चलाई जो पूरे विश्व में व्यापक रूप से यात्रा करता है, जिसमें 'ममता शंकर बैले ट्रुप' भी शामिल है।
अबादी बानो बेगम
अबादी बानो बेगम (बी अम्मा) (1850–1924) भारतीय स्वतंत्रता आंदोलन में एक प्रमुख आवाज थी।  वह बी अम्मन के रूप में भी जानी जाती थी। बेगम पहली मुस्लिम महिलाओं में से एक थीं जिन्होंने सक्रिय रूप से राजनीति में भाग लिया और ब्रिटिश राज से भारत को मुक्त करने के लिए आंदोलन का हिस्सा थीं।
जीवनी
1850 में उत्तर प्रदेश में जन्मी, इन्होंने रामपुर रियासत के एक वरिष्ठ अधिकारी अब्दुल अली खान से शादी की। इस जोड़े की एक बेटी और पांच बेटे थे। कम उम्र में अपने पति की मृत्यु के बाद, अपने बच्चों की देखभाल करने की जिम्मेदारी उन पर आ गई। भले ही उसके पास सीमित संसाधन थे। बानो बेगम के पास कोई औपचारिक शिक्षा नहीं थी, लेकिन फिर भी उन्होंने अपने बच्चों को उत्तर प्रदेश के बरेली शहर में एक अंग्रेजी माध्यम के स्कूल में भेजा। उनके बेटे, मौलाना मुहम्मद अली जौहर और मौलाना शौकत अली, खिलाफत आंदोलन और भारतीय स्वतंत्रता आंदोलन के प्रमुख व्यक्ति बन गए। ब्रिटिश राज के खिलाफ असहयोग आंदोलन के दौरान उन्होंने एक महत्वपूर्ण भूमिका निभाई।
बानो बेगम ने राजनीति में सक्रिय भाग लिया और खिलाफत समिति का हिस्सा थीं। 1917 में, वह एनी बेसेंट और अपने दो बेटों को जेल से रिहा करने के लिए आंदोलन में शामिल हुईं। महात्मा गांधी ने उन्हें बोलने के लिए प्रोत्साहित किया, क्योंकि उन्हें स्वतंत्रता आंदोलन में महिलाओं का समर्थन मिल सकता था।
ख़िलाफ़त आंदोलन के समर्थन के लिए इन्होंने पूरे भारत में बड़े पैमाने पर यात्रा की। बानो बेगम ने खिलाफत आंदोलन और भारतीय स्वतंत्रता आंदोलन के लिए धन उगाहने में महत्वपूर्ण भूमिका निभाई। वह, बेगम हसरत मोहानी, मौलाना हसरत मोहानी की पत्नी, बसंती देवी, सरला देवी चौधुरानी और सरोजिनी नायडू के साथ, अक्सर महिला-सभाओं को संबोधित करती थीं और महिलाओं को तिलक स्वराज कोष में दान करने के लिए प्रेरित करती थीं, जिसे बाल गंगाधर तिलक द्वारा स्थापित किया गया था। भारतीय स्वतंत्रता आंदोलन के लिए। वह 1924 में अपनी मृत्यु तक स्वतंत्रता आंदोलन में सक्रिय थी।
डाक टिकट
14 अगस्त 1990 को, पाकिस्तान पोस्ट ऑफिस ने अपनी 'पायनियर्स ऑफ़ फ़्रीडम' सीरीज़ में उनके सम्मान में एक स्मारक डाक टिकट जारी किया।
हंसते खेलते (1994 फ़िल्म)
हंसते खेलते 1994 में बनी हिन्दी भाषा की फिल्म है।
राजेश कुमार (सैनिक)
हवलदार राजेश कुमार, एसी भारतीय सेना के एक सैैनिक थे, जिन्हें भारत के सर्वोच्च सैन्य सम्मान अशोक चक्र से सम्मानित किया गया था।
सैन्य वृत्ति
कुमार को 11वीं बटालियन राजपूताना राइफल्स में भर्ती किया गया था, जो एक पैदल सेना रेजिमेंट है, जिसका वीरता पुरस्कार और युद्ध सम्मान का गौरवशाली इतिहास है।
1 अगस्त 2009 को, वह जम्मू-कश्मीर के कुपवाड़ा जिले के जंगलों में आतंकवादियों के लिए एक खोज मिशन पर थे, जो घटक टीम के एक हिस्से का नेतृत्व कर रहे थे। उन्होंने आतंकवादियों पर गोलियां चलाईं और उनमें से तीन को मार गिराया, अपने साथियों को बचाया, लेकिन इस प्रक्रिया में गंभीर रूप से घायल हो गये। अंतत: चोटों के कारण राजेश कुमार शहीद हो गये। उन्हें मरणोपरांत अशोक चक्र से सम्मानित किया गया, जो भारत में शांतिकाल में सर्वोच्च सैन्य सम्मान है।
अशोक चक्र पुरस्कार विजेता
अशोक चक्र प्रदान करने के दौरान भारत के राष्ट्रपति द्वारा प्रशस्ति पत्र पढ़ा गया: हवलदार राजेश कुमार ने आतंकवादियों से लड़ने में सबसे विशिष्ट वीरता, धैर्य और आत्म बलिदान की दुर्लभ भावना का अद्वितीय पराक्रम दिखाया।
आगर मालवा ज़िला
आगर मालवा ज़िला (Agar Malwa district) भारत के मध्य प्रदेश राज्य का एक ज़िला है। यह मध्यप्रदेश का 51वाँ ज़िला हैं। ज़िले का मुख्यालय आगर है।
विवरण
आगर-मालवा ज़िला अपनी लाल मिट्टी के लिये भारत में प्रसिध्द हैं। आगर की स्थापना राजा आगरीय भील ने 10 वी सदी के दौरान करी थी। यह ज़िला उज्जैन सम्भाग में स्थित है और इसे 16 अगस्त 2013 को शाजापुर जिला से अलग कर के ज़िला घोषित किया गया। 1947 से मध्य प्रदेश के पुनर्गठन के पूर्व 1956 तक आगर मध्य भारत का एक जिला था 1956 में इसे शाजापुर जिले में शामिल कर दिया गया। यह उज्जैन शहर से 65 कि.मी. की दूरी पर स्थित है l आगर जिले के अंतर्गत चार तहसील आती हैं तहसील बडौद, आगर, सुसनेर, नलखेड़ा। अपनी लाल मिट्टी के लिऐ प्रसिद्ध है। इसकी सीमा राजस्थान को छूती है
साधारण शल्यचिकित्सा
यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।
रंगाजान
रंगाजान (Rangajan) भारत के असम राज्य के गोलाघाट ज़िले में स्थित एक गाँव है। राष्ट्रीय राजमार्ग १२९ यहाँ से गुज़रता है।
ओ सुज़ुकी
ओ सुज़ुकी को सन २००७ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये जापान से हैं।
श्रीलंका क्रिकेट टीम का इंग्लैंड दौरा 2002
श्रीलंका क्रिकेट टीम ने इंग्लैंड के खिलाफ तीन मैचों की टेस्ट सीरीज़ खेलने के लिए 2002 के सीज़न में इंग्लैंड का दौरा किया, उसके बाद एक त्रिकोणीय एक दिवसीय अंतर्राष्ट्रीय टूर्नामेंट भी खेला जिसमें भारत भी शामिल था। श्रीलंका एकदिवसीय टूर्नामेंट में तीसरे स्थान पर रहा, जबकि इंग्लैंड ने टेस्ट मैच 2-0 से जीता और एक मैच ड्रा रहा।
मौनालोआ
मोनालोआ (हिन्दी: लंबे पहाड़) एक सक्रिय ज्वालामुखी है। यह संयुक्त राज्य अमेरिका के हवाई में 5 ज्वालामुखियों में से एक है। five othe volcano name?
भौगोलिक स्थिति
हवाई द्वीप (अमेरिका)का सक्रीय ज्वालामुखी हैं। 4614 म विश्व का सबसे बड़ा ज्वालामुखी है। 1958 से CO2 की मॉनिटरिंग की जा रही है।
सामना
सामना मराठी एवं हिन्दी में प्रकाशित होने वाला समाचार पत्र है। इसका स्वामित्व शिव सेना नामक हिन्दू राष्ट्रवादी दल के हाथ में है। श्री बाल ठाकरे इसके मुख्य सम्पादक हैं। संजय राउत इसके कार्यकारी सम्पादक हैं।
यह समाचारपत्र अपने स्पष्ट (बेबाक) टिप्पणियों के लिये प्रसिद्ध है। यह सरकार, तंत्र और जनसामान्य से सम्बन्धित किसी भी विषय पर बहुत ही खुले शब्दों में प्रतिक्रिया देता है।
कासिमपुर १ गाँव, मतिहानी (बेगूसराय)
}
कासिमपुर १ मतिहानी, बेगूसराय, बिहार स्थित एक गाँव है।
अरमान कोहली
अरमान कोहली एक भारतीय फ़िल्म अभिनेता हैं, जो मुख्यतः हिन्दी फ़िल्मों में अभिनय करते हैं। वो फ़िल्म निर्मता एवं निर्देशक राजकुमार कोहली के पुत्र हैं। उन्होंने फ़िल्मों में अभिनय एक बाल-कलाकार के रूप में बदले की आग (1982) एवं राज तिलक (1984) फ़िल्मों में अपने पिता के साथ किया था। इसके अलावा उन्होंने बिग बॉस टीवी शृंखला के सातवें संस्करण में भी भाग लिया।
1992 - 2003
अरमान ने अपने पिता की विरोधी (1992) फिल्म से अपने अभिनय की शुरुआत की थी। इस फिल्म में इनका मुख्य किरदार था, पर इस फिल्म को बॉक्स ऑफिस में असफलता ही हाथ लगी। इसके बाद ये दीवाना (1992) फिल्म में दिव्या भारती के साथ काम करने वाले थे, पर इन्होंने इस फिल्म को छोड़ दिया और उनके जगह शाहरुख खान को ले लिया गया। ये फिल्म काफी अच्छी साबित हुई। इसके बाद इन्हें बाज़ीगर (1993) फिल्म में मुख्य किरदार के रूप में लिया गया था, पर एक बार फिर उनकी जगह शाहरुख खान को ये किरदार मिल गया। ठीक इसी तरह इन्हें दिलवाले दुल्हनिया ले जाएंगे (1995) में जो किरदार मिला था, उनके फिल्म छोड़ने के बाद वो किरदार परमीत सेठी को मिल गया।
इन्होंने अन्य फिल्मों में भी कार्य किया था, जिसमें दुश्मन जमाना (1992), अनाम (1993) और औलाद के दुश्मन थीं। ये सारी की सारी फिल्में बॉक्स ऑफिस में नाकाम साबित हुई। इसके बाद इनके पिता ने एक और बार इनके कैरियर को ठीक करने की कोशिश की और 1997 में सनी देओल और सुनील शेट्टी के साथ कहर (1997) फिल्म का निर्माण किया। इस फिल्म को सामान्य सफलता ही मिली। इसके लगभग पाँच सालों के बाद इनके पिता ने कई सितारों के साथ इन्हें जानी दुश्मन: एक अनोखी कहानी में लिया, पर ये भी इनके कैरियर को उभारने में नाकाम रही। इस फिल्म के बाद इनकी खबर समाचार में तब मिली, जब इनकी गाड़ी ने पैदल चल रहे राहगीर को ठोक दिया था। इसके बाद 2003 में एलओसी: कारगिल (2003) इनकी आखिरी फिल्म थी।
2013 - वर्तमान
सितम्बर 2013 में इन्होंने कलर्स के टीवी कार्यक्रम "बिग बॉस" 7 में प्रतिभागी के रूप में भाग लिया। 16 दिसम्बर 2013 को अपनी सह-प्रतिभागी, सोफिया हयात के साथ मारपीट और बदसलूकी करने के आरोप में पुलिस ने इन्हें बिग बॉस के घर से गिरफ्तार कर लिया था। उन्हें अगले दिन जमानत पर छोड़ा गया। बिग बॉस से उन्हें 22 दिसम्बर को निकाला गया।
इन्होंने 12 साल बाद फिर बॉलीवुड में कदम रखा। ये राजश्री प्रॉडक्शन द्वारा बनाई फिल्म प्रेम रतन धन पायो में नकारात्मक भूमिका निभाए थे।
कोडिगेनहल्ली
कोडिगेनहल्ली (Kodigenahalli) भारत के कर्नाटक राज्य के तुमकूर ज़िले में स्थित एक गाँव है।
रत्नागिरी टाइम्स
रत्नागिरी टाइम्स मराठी भाषा का समाचार पत्र है।
महिला शल्यचिकित्सा
यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
मोनिमिआसिए
मोनिमिआसिए (Monimiaceae) सपुष्पक पौधों के मैग्नोलिड क्लेड के लौरालेस गण के अंतर्गत एक जीववैज्ञानिक कुल है। इसकी सदस्य जातियाँ झाड़ी, छोटे वृक्ष या लिआना के रूप में होती हैं और पृथ्वी के ऊष्णकटिबन्ध और उपोष्णकटिबन्ध क्षेत्रों में - विशेषकर दक्षिणी गोलार्ध में पाई जाती हैं। इनकी सबसे अधिक विविधता नया गिनी द्वीप में मिलती है जहाँ इस कुल की लगभग ७५ जातियाँ ज्ञात हैं।
गढ़वाल का पहनावा
गढ़वाल के निवासी विभिन्न प्रकार के वस्त्र पहनते हैं। निम्न परिवर्ती इनके वस्त्रों के चयन को प्रभावित करते हैं। जाति एवं धर्म के आधार पर यहाँ के लोगों के पहनावे में विशेष परिवर्तन नहीं पाया जाता है। उनके पहनावे में परिवर्तन के विभिन्न कारणों को ऊपर सूचीबद्ध किया गया है। यहाँ की महिलाओं के वस्त्र इन्हे खेतों में कार्य करने के लिए उपयुक्त होते हैं। महिलाओं के वस्त्रों की विशिष्टता यह है कि वे वनमार्गों से गुजरते समय झाडियों में नहीं उलझते हैं। तथापि यहाँ के लोगों के वस्त्रों पर उनकी आर्थिक स्थिति का प्रभाव स्पष्टतः दिखाई पडता है। देहरादून, ऋषिकेश एवं श्रीनगर जैसे शहरों एवं नगरों के निवासियों का पहनावा पश्चिमी संस्कृति के प्रभाव के कारण परिवर्तित हो गया है। मैदानी क्षेत्रों में कार्यरत यहाँ के स्थानीय निवासी यहाँ वापिस आते समय अच्छी गुणवत्ता वाले सिले हुये वस्त्रों को यहाँ लाते हैं यहाँ के लोगों के पहनावे के आधार पर गढ़वाल को निम्न क्षेत्रों में विभाजित किया जा सकता है।
ऊपरी गढ़वाल
यहाँ के स्थानीय पुरुष ढीली पैन्ट एवं ढीला गाउन पहनते हैं। यहाँ की महिलाएं कमर के चारों ओर एक ऊनी वस्त्र (पट्टा) तथा सिर पर ऊनी टोपी पहनती हैं। महिलाओं द्वारा पैन्ट के स्थान पर ऊन का एक ढीला अन्तः वस्त्र पहना जाता है। ऊपरी वस्त्र पुरुषों के समान ही होते हैं। यहाँ की स्थानीय महिलाएं ऊन की सफेद बास्केट के साथ ऊनी स्कर्ट भी पहनती हैं। ऊनी वस्त्रों को बिरले ही धोया जाता है तथा वस्त्रों को उनकी उपयोगी अवधि के अन्त तक पहना जाता है। यहाँ पर सूती वस्त्रों को नहीं पहना जाता है। आजकल बडे गाँवों में कुछ लोगों ने संश्लेषित (Synthetic) पैन्ट, शर्ट एवं कोट भी पहनना प्रारम्भ कर दिया है।
मध्य गढ़वाल
इस भूभाग में समुद्र तल से 1000 मीटर में 2300 मीटर के मध्य का पर्वतीय क्षेत्र सम्मिलित है। अलकनन्दा, भागीरथी एवं यमुना नदियों की मध्य घाटियों में रहने वाले व्यक्ति ऊनी जूटी एवं सूती वस्त्रों को पहनते हैं। पुरुष टाइट पैन्ट एवं बटन वाला लम्बा कोट या अचकन पहनते हैं। सिर पर वे गाँधी टोपी पहनते हैं। यहाँ की स्थानीय महिलाएं लम्बी स्कर्ट या घघरी, ब्लाउज पहनती है तथा सिर पर स्कार्फ के प्रकार का वस्त्र बाँधती है।
मध्यच गढ़वाल में निवास करने वाले ग्रेजर समुदाय के लोग बाजूरहित बिना सिला गाउन पहनते हैं। जो घुटने से नीचे तक लम्बा होता है। यह गाउन बकरी की ऊन से निर्मित किया जाता है। निकटतम पूर्व की अवधि में पुरुष शर्ट, पैन्ट एवं कोट भी पहनने लगे हैं। गढ़वाल के शहरी एवं अर्द्धशहरी क्षेत्रों की महिलाएं साडी ब्लाउज या पायजामा कुर्ता भी पहनने लगी है।
निम्न गढ़वाल
इस भूभाग में लगभग समुद्र तल से 1000 मीटर की ऊँचाई वाले क्षेत्र सम्मिलित हैं। निम्न गढ़वाल क्षेत्र गढ़वाल के अन्य क्षेत्रों की तुलना में अधिक विकसित हो गया है तथा यहाँ के लोगों ने मैदानी क्षेत्रों एवं पश्चिमी देशों में पहने वाले पहनावे को स्वीकार कर लिया है। यहाँ के लोग शर्ट, पैन्ट, कोट, बुशशर्ट एवं सफारी सूट पहनते हैं। यहाँ की महिलाएं साडी ब्लाउज एवं पाजामा-कुर्ता पहनती हैं। पश्चिमी पहनावे का प्रभाव क्षेत्र पर अधिक दिखाई पडता है। यहाँ की नौजवान पीढी ने जीन्स एवं अन्य पश्चिमी वस्त्रों का प्रयोग बहुत अधिक मात्रा में करना प्रारम्भ कर दिया है। शासकीय सेवाओं (जैसे सेना) से सेवानिवृत्त होने वाले व्यक्ति श्रेष्ठ सिले वस्त्र पहनते हैं।
ऍरिस (बौना ग्रह)
ऍरिस (प्रतीक: ) हमारे सौर मण्डल का सब से बड़ा ज्ञात बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "138119 ऍरिस" है। ऍरिस हमारे सौर मण्डल में सूरज की परिक्रमा करती सभी ज्ञात खगोलीय वस्तुओं में से नौवी सबसे बड़ी वस्तु है। इसका व्यास (डायामीटर) 2,300 - 2,600 किमी अनुमानित किया जाता है। इसका द्रव्यमान (मास) यम (प्लूटो) से 27% ज़्यादा और पृथ्वी के द्रव्यमान का केवल 027% है।
ऍरिस की खोज सन् 2004 में की गयी थी। यह एक वरुण-पार वस्तु है (यानि वरुण (नॅप्टयून) की कक्षा से भी बाहार है)। ऍरिस सूरज से बेहद दूर है और काइपर घेरे से भी बाहर एक बिखरे चक्र नाम के क्षेत्र में स्थित है। 2011 में यह सूरज से 96.6खगोलीय इकाई की दूरी पर था, जो प्लूटो से भी तीन गुना अधिक है। ऍरिस के इर्द-गिर्द इसका उपग्रह डिस्नोमिया परिक्रमा करता है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।
अन्य भाषाओँ में
ऍरिस को अंग्रेज़ी में "Eris" और डिस्नोमिया को अंग्रेज़ी में "Dysnomia" लिखते हैं। ऍरिस का नाम प्राचीन यूनानी धर्म की एक देवी, ऍरिस (Ἔρις), से लिया गया है जो विवाद और लड़ाई-झगड़े की देवी मानी जाती थीं।
कक्षा और परिक्रमा
ऍरिस को सूरज की एक पूरी परिक्रमा लेने में 557 साल लग जाते हैं। ऍरिस की कक्षा सौर मण्डल के चपटे चक्र से तिरछी है। परिक्रमा करता हुआ यह आधे समय के लिए उस चक्र से ऊपर उठ होता है और बाक़ी आधे समय के लिए नीचे आ जाता है। इसके परिक्रमा कक्ष का सौर मण्डल के चक्र से 44 डिग्री का कोण है।
ऍरिस की बनावट
ऍरिस की सतह का एल्बीडो (सफ़ेदपन या चमकीलापन)0.86 है, जो सौर मण्डल की किसी भी अन्य वस्तु से अधिक है, सिवाय शनि के उपग्रह ऍनसॅलअडस के। वैज्ञानिक इसकी वजह यह बताते हैं के ऍरिस एक सूरज से अत्यंत दूर बहुत ही ठन्डे इलाक़े में है और उसकी सतह पर जमी हुई मीथेन गैस की चमकीली बर्फ़ हमेशा रहती है। इस रोशन छवि की वजह से अपनी पृथ्वी से गंभीर दूरी के बावजूद ऍरिस को साधारण ग़ैर-वैज्ञानिक लोग भी कुछ दूरबीनों से देख सकते हैं।
ऍरिस की सतह पर तापमान -243 से -217 डिग्री सेंटीग्रेड (यानि 30 से 58कैल्विन) अनुमानित किया गया है। ऍरिस की सतह भूरी है, जो की प्लूटो की लालिमा से भिन्न है। वैज्ञानिकों की सोच है के प्लूटो पर मीथेन की बर्फ़ टिक नहीं पाती और उसके नीचे के लाल रंगों वाले थोलिन नाम के पदार्थ नज़र आने लगते हैं। ऍरिस प्लूटो से अधिक सर्द है इसलिए मीथेन की बर्फ़ ऐसे थोलिनो को हमेशा एक भूरी रंग की बर्फीली चादर से ढके रखती है।
भारत का दूतावास, उलान बतोर
उलान बतोर में भारतीय दूतावास, मंगोलिया के लिए एक राजनयिक मिशन है। वर्तमान राजदूत एम पी सिंह हैं।
इतिहास
भारत और मंगोलिया के बीच राजनयिक संबंध आधिकारिक तौर पर 24 दिसंबर 1955 को प्रारंभ हुए थे। वर्तमान मिशन 22 फरवरी 1971 को खोल गया।
राजदूत
भारत की ओर से मंगोलिया में राजदूतों के सूची इस प्रकार हैं:
विठौरिया न.२, हल्द्वानी तहसील
विठौरिया न.2, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
जमशेद जे ईरानी
जमशेद जे ईरानी को सन २००७ में भारत सरकार द्वारा उद्योग एवं व्यापार के क्षेत्र में पद्म भूषण से सम्मानित किया गया था। ये महाराष्ट्र से हैं।
राजवीर शास्त्री
पण्डित राजवीर शास्त्री (४ अप्रैल १९३७ -- ) संस्कृत के विद्वान, अध्यापक, साहित्यकार तथा आर्यसमाज के कार्यकर्ता थे। मनुस्मृति में किए गये प्रक्षेपों पर अनुसन्धान करके उन्होने 'विशुद्ध मनुस्मृति' नामक ग्रन्थ सम्पादित किया। आप 'दयाननद-सन्देश' पत्र का अनेक वर्षों तक अवैतनिक सम्पादक रहे।
जीवन परिचय
कछ समय तक गुरुकुल जजर में अध्यापक के रूप में अध्यापन करने के पश्चात दिल्ली-प्रशासन के अधीन, सन १९९८ तक संस्कृत-अध्यापन कार्य किया। सेवा कार्य में रहते हुए व्यक्तिगत रूप में विद्यार्थियों को व्याकरण-महाभाष्य आदि का अध्यापन किया।
कन्या गुरुकुल नरेला तथा गुरुकुल गौतमनगर (दिलली) में व्याकरण आदि का अध्यापन करते रहे। इसके अतिरिक्त विभिन्न समाजों, संस्थाओं में वैदिक सिद्धान्तों का व्याख्यानों व लेखन के माधयम से प्रचार किया। आर्ष-साहित्य-प्रचार ट्रस्ट दिल्ली के ग्रन्थ लेखन, सम्पादन व संशोधन के कार्यों में आपका विशेष सहयोग पराप्त होता रहा है, जिसके फलस्वरूप अनेक महत्वपूर्ण ग्रन्थ परकाश में आ सके हैं।
ग्रन्थ रचना
आपके लिखे प्रमुख ग्रन्थ हैं-
दयानन्द वैदिक कोष योगदर्शन व्यासभाष्य उपनिषदभाष्य (ईश, केन, कठ) विशौद्ध मनुस्मृति षड्दर्शन-पदानुक्रमणिका आदि।
आपने वेदार्थ कल्पद्रुम, संस्कारभास्कर, योगमीमांसा, उपदेश मंजरी, आर्याभिविनय, अष्टाध्यायी भाष्य (चतुर्थ अध्याय), दयाननद सन्देश के अनेक विशेषांक आदि का कुशलता से सम्प्पादन किया है। आप आर्ष-साहित्य-प्रचार ट्रस्ट के प्रधान भी रहे।
सम्मान
आपके लेखनकार्यों की उतकृष्टता के कारण आर्य समाज सान्ताक्रुज मुम्बई ने वेद-वेदांग पुरस्कार से सम्मानित किया। इसी परकार आर्यप्रतिनिधि सभा गाजियाबाद, सार्वदेशिक आर्य परतिनिधि सभा दिल्ली, आर्ययसमाज नयाबांस दिल्ली, विक्रमप्रतिष्ठान अमेरिका, संस्कृत-अकादमी दिल्ली आदि ने सम्मानित किया।
नेत्रशल्यचिकित्सा
यह शब्द चिकित्सा में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
बोकाजान
बोकाजान (Bokajan) भारत के असम राज्य के कार्बी आंगलोंग ज़िले में स्थित एक शहर है। राष्ट्रीय राजमार्ग १२९ यहाँ से गुज़रता है।
तुलसी गौड़ा
तुलसी गौड़ा कर्नाटक राज्य के अंकोला तालुक के होनाली गांव के एक भारतीय पर्यावरणविद् हैं। उन्होंने 30,000 से अधिक पौधे लगाए हैं और वन विभाग की नर्सरी की देखभाल करती हैं। उनके काम को भारत सरकार और अन्य संगठनों द्वारा सम्मानित किया गया है।  2021 में, भारत सरकार ने उन्हें देश के चौथे सर्वोच्च नागरिक पुरस्कार पद्म श्री से सम्मानित किया। पेड़ की किसी भी प्रजाति के मातृ वृक्ष को पहचानने की उनकी क्षमता के लिए उन्हें "जंगल का विश्वकोश" के रूप में जाना जाता है।
प्रारंभिक जीवन
तुलसी गौड़ा का जन्म 1944 में होन्नाल्ली गांव के हलक्की आदिवासी परिवार में हुआ था, जो भारतीय राज्य कर्नाटक में उत्तर कन्नड़ जिले के भीतर ग्रामीण और शहरी के बीच एक समझौता था। कर्नाटक दक्षिण भारत का एक राज्य है जो पच्चीस से अधिक वन्यजीव अभयारण्यों और पांच राष्ट्रीय उद्यानों के साथ अपने पर्यावरण-पर्यटन के लिए जाना जाता है।
गौड़ा का जन्म एक गरीब परिवार में हुआ था, और जब वह 2 साल की थीं, तब उनके पिता की मृत्यु हो गई थी, इसलिए जब वह काफी बड़ी हो गईं, तो उन्हें अपनी मां के साथ एक स्थानीय नर्सरी में दिहाड़ी मजदूर के रूप में काम करना पड़ा। उसने औपचारिक शिक्षा प्राप्त नहीं की या पढ़ना नहीं सीखा। कम उम्र में उनकी शादी गोविंदे गौड़ा नाम के एक बड़े व्यक्ति से कर दी गई थी। शादी कब शुरू हुई, उसे अपनी सही उम्र का पता नहीं है, हालांकि उसकी उम्र लगभग 10 से 12 साल होने का अनुमान लगाया गया था। जब वह 50 वर्ष की थीं तब उनके पति की मृत्यु हो गई।
नर्सरी में, गौड़ा उन बीजों की देखभाल करने के लिए जिम्मेदार थे जिन्हें कर्नाटक वानिकी विभाग में उगाया और काटा जाना था, और विशेष रूप से अगासुर सीडबेड के एक हिस्से के रूप में बीजों के लिए। गौड़ा ने अपनी मां के साथ नर्सरी में 35 साल तक दिहाड़ी मजदूर के रूप में काम करना जारी रखा, जब तक कि उन्हें संरक्षण की दिशा में उनके काम और वनस्पति विज्ञान के ज्ञान के लिए एक स्थायी पद की पेशकश नहीं की गई। उन्होंने सत्तर वर्ष की आयु में सेवानिवृत्त होने से पहले 15 वर्षों तक इस स्थायी पद पर नर्सरी में काम किया। नर्सरी में अपने समय के दौरान, उन्होंने भूमि के पारंपरिक ज्ञान का उपयोग करके वन विभाग के वनीकरण प्रयासों में सीधे योगदान दिया और काम किया। पौधे लगाने के साथ-साथ उन्होंने शिकारियों और जंगल की आग को वन्यजीवों को नष्ट करने से रोकने के लिए काम किया।
कैरियर और पुरस्कार
गौड़ा ने कर्नाटक वन विभाग में काम करते हुए साठ साल से अधिक समय बिताया। यह एक सामुदायिक रिजर्व, पांच बाघ रिजर्व, पंद्रह संरक्षण रिजर्व और तीस वन्यजीव अभयारण्यों से बना है। यह अपने उद्देश्य का वर्णन समुदायों और गांवों को प्रकृति के साथ फिर से जोड़ने के रूप में करता है, भविष्य की दिशा में काम कर रहा है जहां राज्य के एक तिहाई क्षेत्र में वन या वृक्षों का आच्छादन है।
1986 में, गौड़ा को इंदिरा प्रियदर्शिनी वृक्षमित्र पुरस्कार मिला, जिसे IPVM पुरस्कार के रूप में भी जाना जाता है। IPVM पुरस्कार वनीकरण और बंजर भूमि के विकास के लिए व्यक्तियों या संस्थानों द्वारा किए गए अग्रणी योगदान को मान्यता देता है।
1999 में, गौड़ा को कर्नाटक राज्योत्सव पुरस्कार मिला, जिसे कभी-कभी कन्नड़ राज्योत्सव पुरस्कार के रूप में जाना जाता था, "भारत के कर्नाटक राज्य का दूसरा सर्वोच्च नागरिक सम्मान"। यह वार्षिक रूप से साठ वर्ष से अधिक आयु के कर्नाटक राज्य के प्रतिष्ठित नागरिकों को दिया जाता है।
8 नवंबर, 2020 को, भारत सरकार ने गौड़ा को पद्म श्री पुरस्कार से सम्मानित किया, जो भारत के नागरिकों को दिया जाने वाला चौथा सर्वोच्च पुरस्कार है। पद्म श्री, जिसे आमतौर पर पद्म श्री के रूप में भी जाना जाता है, भारत सरकार द्वारा भारत के गणतंत्र दिवस पर हर साल दिया जाने वाला एक पुरस्कार है। गौड़ा ने कहा कि वह पद्मश्री पाकर खुश हैं, लेकिन वह "जंगलों और पेड़ों को अधिक महत्व देती हैं"।
ज्ञान
गौड़ा को जंगल और उसके पौधों के बारे में उनके ज्ञान के कारण पर्यावरणविदों द्वारा "जंगल के विश्वकोश" और उनके जनजाति द्वारा "वृक्ष देवी" के रूप में जाना जाता है। वह जंगल में हर प्रजाति के पेड़ की माँ के पेड़ की पहचान करने की अपनी क्षमता के लिए जानी जाती है, चाहे वह कहीं भी हो। मातृ वृक्ष अपनी उम्र और आकार के कारण महत्वपूर्ण हैं, जो उन्हें जंगल में सबसे अधिक जुड़े हुए नोड बनाते हैं। इन भूमिगत नोड्स का उपयोग मदर ट्री को पौधे और पौधों से जोड़ने के लिए किया जाता है क्योंकि मदर ट्री नाइट्रोजन और पोषक तत्वों का आदान-प्रदान करता है। गौड़ा बीज संग्रह में भी विशेषज्ञ हैं, पूरे पौधों की प्रजातियों को पुनर्जीवित करने और फिर से उगाने के लिए मातृ वृक्षों से बीजों का निष्कर्षण। यह एक कठिन प्रक्रिया है क्योंकि अंकुरों के जीवित रहने को सुनिश्चित करने के लिए बीजों को मातृ वृक्ष से अंकुरण के चरम पर एकत्र किया जाना चाहिए और गौड़ा इस सटीक समय को पूरा करने में सक्षम हैं।
गौड़ा यह नहीं बता सकतीं कि उन्होंने जंगल के बारे में अपना ज्ञान कैसे इकट्ठा किया, लेकिन कहती हैं कि ऐसा लगता है जैसे वह "जंगल की भाषा बोल सकती हैं।" उसकी जनजाति, हलाक्की वोक्कालिगा की परंपराओं में, मातृसत्ता प्रकृति से जुड़ी हुई है और भूमि की देखभाल करती है।
परंपरा
गौड़ा ने अपने दम पर कर्नाटक में एक लाख (100,000) पेड़ लगाने का अनुमान लगाया है। इन योगदानों ने उसके समुदाय के सदस्यों पर भी स्थायी प्रभाव डाला है। उत्तर कन्नड़ जिले के नागराजा गौड़ा, जो हलक्की जनजाति के कल्याण के लिए काम करते हैं, कहते हैं कि गौड़ा उनके समुदाय का गौरव हैं: "उन्हें जंगल और औषधीय पौधों का अमूल्य ज्ञान है। किसी ने भी इसका दस्तावेजीकरण नहीं किया है और वह एक अच्छी संचारक नहीं है, इसलिए जब तक आपने उसका काम नहीं देखा है, उसके योगदान को समझना मुश्किल है।"
येल्लप्पा रेड्डी, एक सेवानिवृत्त अधिकारी, अपने समुदाय के लिए गौड़ा की स्थायी प्रतिबद्धता की भी सराहना करते हैं, इस तथ्य का हवाला देते हुए कि गौड़ा ने 300 से अधिक औषधीय पौधों को लगाया और उनकी पहचान की, जिनका उपयोग तब से उनके गांव के भीतर बीमारियों के इलाज के लिए किया जाता रहा है।
हालांकि गौड़ा कर्नाटक वानिकी विभाग से सेवानिवृत्त हो चुकी हैं, लेकिन वे अपने गांव के बच्चों को जंगल के महत्व के साथ-साथ बीजों की खोज और देखभाल के बारे में सिखाना जारी रखती हैं।
गौड़ा ने अपने गांव के भीतर महिलाओं के अधिकारों का भी समर्थन किया है। जब एक अन्य हलाक्की महिला को तकरार के बाद बंदूक दिखाकर धमकाया गया, तो गौड़ा ने यह कहते हुए उसकी सहायता की कि वह "अगर अपराध के अपराधी को दंडित नहीं किया जाता है तो वह जमकर विरोध करेगी।"
पारसमणी (1992 फ़िल्म)
पारसमणी 1992 में बनी हिन्दी भाषा की फिल्म है।
माउण्ट कैमरून
कैमरून (Mount Cameroon) एक प्रमुख ज्वालामुखी पर्वत हैं।
अल-अहज़ाब
सूरा अल-अहज़ाब (इंग्लिश: Al-Aḥzāb) इस्लाम के पवित्र ग्रन्थ कुरआन का 33 वां सूरा या अध्याय है। इसमें 73 आयतें हैं।
नाम
सूरा अल-अहज़ाब या अल्-अह़ज़ाब का नाम आयत 20 के वाक्यांश, “ये समझ रहे हैं कि आक्रमणकारी गिरोह (अल अहज़ाब) अभी गए नहीं हैं" से उद्धृत है।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के समय, हिजरत से पहले अवतरित हुई।
इस सूरा के विषय का सम्बन्ध तीन महत्वपर्ण घटनाओं से है। एक, अहज़ाब का अभियान जिसका सम्बन्ध शव्वाल सन् 5 हिजरी से है।
दूसरे, बनी कुरैज़ा का अभियान जो ज़ी-क़ादा सन् 5 हिजरी से सम्बन्ध रखता है।
तीसरे हज़रत जैनब (रजि.) से नबी (सल्ल.) का विवाह, जो इसी वर्ष ज़ी-क़ादा में हुआ। इन ऐतिहासिक घटनाओं से सूरा का अवतरणकाल ठीक-ठीक निश्चित हो जाता है। (और यही घटनाएँ इस सूरा की ऐतिहासिक पृष्ठभूमिक भी हैं।) सामाजिक सुधार उहुद के युद्ध और अहज़ाब के अभियान के मध्य दो वर्ष का समय यद्यपि ऐसी अशान्ति और उपद्रवों का था, जिनके कारण नबी (सल्ल.) और आपके साथियों को एक दिन के लिए भी शान्ति और निश्चिन्तता प्राप्त न हुई। किन्तु इस पूरी अवधि में नवीन मुस्लिम समाज के निर्माण और हर पहलू में जीवन के सुधार का काम बराबर चलता रहा। यही समय था जिसमें मुसलमानों के विवाह और तलाक़ के क़ानून लगभग पूर्ण हो गए , विरासत का क़ानून बना, शराब और जुए को अवैध किया गया; (परदे के आदेश अवतरित होने आरम्भ हुए) और अर्थव्यवस्था व सामाजिकता और समाज के दूसरे बहुत-से पहलुओं में नए नियम लागू किए गए।
विषय और वार्ताएँ
मौलाना सैयद अबुल आला मौदूदी लिखते हैं कि यह पूरी सूरा एक अभिभाषण नहीं है जो एक ही समय में अवतरित हुआ हो, बल्कि विभिन्न आदेशों और अभिभाषणों पर आधारित है। इसके निम्नलिखित अंश स्पष्टतः श्रेणीबद्ध दिखाई देते हैं । (1) आयत नम्बर 1 से 8 तक का भाग अहज़ाब अभियान से कुछ पहले का अवतरित मालूम होता है । इसके अवतरण के समय हज़रत ज़ैद (रजि.), हज़रत ज़ैनब (रजि.) को तलाक़ दे चुके थे। नबी (सल्ल.) इस ज़रूरत को महसूस कर रहे थे कि मुँह बोले बेटे के विषय में अज्ञानकाल की धारणाओं को मिटाने के लिए हज़रत जैनब (रजि.) से स्वयं विवाह कर लें लेकिन इसके साथ ही इस कारण बहुत संकोच में थे कि यदि (मैंने ऐसा) किया तो इस्लाम के विरुद्ध हँगामा उठाने के लिए मुनाफ़िकों और यहूद और बहुदेववादियों को एक भारी शोशा हाथ आ जाएगा।
2 ) आयत 9 से लेकर 27 तक में अहज़ाब और बनी कुरैज़ा के अभियान की समीक्षा की गई है। यह इस बात का स्पष्ट लक्षण है कि ये आयतें इन अभियानों के पश्चात् अवतरित हुई हैं।
(3) आयत 28 के आरम्भ से आयत 35 तक का अभिभाषण दो विषयों पर आधारित है। पहले भाग में नबी (सल्ल.) की पत्नियों को जो उस तंगी और निर्धनता के समय में अधीर हो रही थीं, अल्लाह ने नोटिस दिया है कि संसार और उसकी सजावट और अल्लाह और रसूल और परलोक में से किसी एक को चुन लो। दूसरे भाग में सामाजिक सुधार (के पहले क़दम के रूप में) आपकी धर्म-पत्नियों को आदेश दिया गया है कि अज्ञानकाल की सज-धज से बचें, प्रतिष्ठापूर्वक अपने घरों में बैठे और अन्य पुरुषों के साथ बात चीत करने में बहुत सतर्कता से काम लें। ये परदे के आदेशों का आरम्भ था।
(4) आयत 36 से 48 तक का विषय हज़रत ज़ैनब (रजि.) के साथ नबी (सल्ल.) के विवाह से सम्बन्ध रखता है। इसमें उन सभी आक्षेपों का उत्तर दिया गया है, जो विरोधियों की ओर से किए जा रहे थे।
(5) आयत 49 में तलाक़ के क़ानून की एक धारा वर्णित हुई है। यह एक अकेली आयत है जो सम्भवतः इन्हीं घटनाओं के सिलसिले में किसी अवसर पर अवतरित हुई थी।
(7) आयत 53 से 55 तक में सामाजिक सुधार का दूसरा क़दम उठाया गया है। यह निम्नलिखित आदेशों पर आधारित है : नबी (सल्ल.) के घरों में पराए पुरुषों के आने जाने पर प्रतिबंध, मिलने-जुलने और भोज-निमंत्रण का नियम, नबी (सल्ल.) की पत्नियों के विषय में यह आदेश कि वे मुसलमानों के लिए माँ की तरह हराम हैं।
(8) आयत 56 और 57 में उन निराधार कानाफूसियों पर सख्त चेतावनी दी गई है जो नबी (सल्ल.) के विवाह और पारिवारिक जीवन के सम्बन्ध में की जा रही थीं ।
(9) आयत 59 में सामाजिक सुधार का तीसरा क़दम उठाया गया है। इसमें समस्त मुस्लिम स्त्रियों को यह आदेश दिया गया है कि जब घरों से बाहर निकलें तो चादरों से अपने आपको ढाँक कर और घूघट काढ़कर निकलें - इसके पश्चात् सूरा के अन्त तक अफ़वाह उड़ाने के उस अभियान (Whispering Campaign) पर बड़ी भर्त्सना की गई है, जो मुनाफ़िकों और मूर्खों और नीच प्रकृति के लोगों ने उस समय छेड़ रखा था।
सुरह अल-अहजाब का अनुवाद
अल्लाह के नाम से जो दयालु और कृपाशील है।
33|1|ऐ नबी! अल्लाह का डर रखना और इनकार करनेवालों और कपटाचारियों का कहना न मानना। वास्तब में अल्लाह सर्वज्ञ, तत्वदर्शी है
33|2|और अनुकरण करना उस चीज़ का जो तुम्हारे रब की ओर से तुम्हें प्रकाशना की जा रही है। निश्चय ही अल्लाह उसकी ख़बर रखता है जो तुम करते हो
33|4|अल्लाह ने किसी व्यक्ति के सीने में दो दिल नहीं रखे। और न उसने तुम्हारी उन पत्ऩियों को जिनसे तुम ज़िहार कर बैठते हो, वास्तव में तुम्हारी माँ बनाया, और न उसने तुम्हारे मुँह बोले बेटों को तुम्हारे वास्तविक बेटे बनाए। ये तो तुम्हारे मुँह की बातें है। किन्तु अल्लाह सच्ची बात कहता है और वही मार्ग दिखाता है
33|5|उन्हें उनके बापों का बेटा करकर पुकारो। अल्लाह के यहाँ यही अधिक न्यायसंगत बात है। और यदि तुम उनके बापों को न जानते हो, तो धर्म में वे तुम्हारे भाई तो है ही और तुम्हारे सहचर भी। इस सिलसिले में तुमसे जो ग़लती हुई हो उसमें तुमपर कोई गुनाह नहीं, किन्तु जिसका संकल्प तुम्हारे दिलों ने कर लिया, उसकी बात और है। वास्तव में अल्लाह अत्यन्त क्षमाशील, दयावान है
33|7|और याद करो जब हमने नबियों से वचन लिया, तुमसे भी और नूह और इबराहीम और मूसा और मरयम के बेटे ईसा से भी। इन सबसे हमने ढृढ़ वचन लिया,
33|8|ताकि वह सच्चे लोगों से उनकी सच्चाई के बारे में पूछे। और इनकार करनेवालों के लिए तो उसने दुखद यातना तैयार कर रखी है
33|9|ऐ ईमान लानेवालो! अल्लाह की उस अनुकम्पा को याद करो जो तुमपर हुई; जबकि सेनाएँ तुमपर चढ़ आई तो हमने उनपर एक हवा भेज दी और ऐसी सेनाएँ भी, जिनको तुमने देखा नहीं। और अल्लाह वह सब कुछ देखता है जो तुम करते हो
33|11|उस समय ईमानवाले आज़माए गए और पूरी तरह हिला दिए गए
33|12|और जब कपटाचारी और वे लोग जिनके दिलों में रोग है कहने लगे, "अल्लाह और उसके रसूल ने हमसे जो वादा किया था वह तो धोखा मात्र था।"
33|13|और जबकि उनमें से एक गिरोह ने कहा, "ऐ यसरिबवालो, तुम्हारे लिए ठहरने का कोई मौक़ा नहीं। अतः लौट चलो।" और उनका एक गिरोह नबी से यह कहकर (वापस जाने की) अनुमति चाह रहा था कि "हमारे घर असुरक्षित है।" यद्यपि वे असुरक्षित न थे। वे तो बस भागना चाहते थे
33|14|और यदि उसके चतुर्दिक से उनपर हमला हो जाता, फिर उस समय उनसे उपद्रव के लिए कहा जाता, तो वे ऐसा कर डालते और इसमें विलम्ब थोड़े ही करते!
33|15|यद्यपि वे इससे पहले अल्लाह को वचन दे चुके थे कि वे पीठ न फेरेंगे, और अल्लाह से की गई प्रतिज्ञा के विषय में तो पूछा जाना ही है
33|16|कह दो, "यदि तुम मृत्यु और मारे जाने से भागो भी तो यह भागना तुम्हारे लिए कदापि लाभप्रद न होगा। और इस हालत में भी तुम सुख थोड़े ही प्राप्त कर सकोगे।"
33|17|कहो, "कहो है जो तुम्हें अल्लाह से बचा सकता है, यदि वह तुम्हारी कोई बुराई चाहे या वह तुम्हारे प्रति दयालुता का इरादा करे (तो कौन है जो उसकी दयालुता को रोक सके)?" वे अल्लाह के अल्लाह के अलावा न अपना कोई निकटवर्ती समर्थक पाएँगे और न (दूर का) सहायक
33|18|अल्लाह तुममें से उन लोगों को भली-भाँति जानता है जो (युद्ध से) रोकते है और अपने भाइयों से कहते हैं, "हमारे पास आ जाओ।" और वे लड़ाई में थोड़े ही आते है, (क्योंकि वे)
33|19|तुम्हारे साथ कृपणता से काम लेते हैं। अतः जब भय का समय आ जाता है, तो तुम उन्हें देखते हो कि वे तुम्हारी ओर इस प्रकार ताक रहे कि उनकी आँखें चक्कर खा रही है, जैसे किसी व्यक्ति पर मौत की बेहोशी छा रही हो। किन्तु जब भय जाता रहता है तो वे माल के लोभ में तेज़ ज़बाने तुमपर चलाते है। ऐसे लोग ईमान लाए ही नहीं। अतः अल्लाह ने उनके कर्म उनकी जान को लागू कर दिए। और यह अल्लाह के लिए बहुत सरल है
33|20|वे समझ रहे हैं कि (शत्रु के) सैन्य दल अभी गए नहीं हैं, और यदि वे गिरोह फिर आ जाएँ तो वे चाहेंगे कि किसी प्रकार बाहर (मरुस्थल में) बद्दु ओं के साथ हो रहें और वहीं से तुम्हारे बारे में समाचार पूछते रहे। और यदि वे तुम्हारे साथ होते भी तो लड़ाई में हिस्सा थोड़े ही लेते
33|21|निस्संदेह तुम्हारे लिए अल्लाह के रसूल में एक उत्तम आदर्श है अर्थात् उस व्यक्ति के लिए जो अल्लाह और अन्तिम दिन की आशा रखता हो और अल्लाह को अधिक याद करे
33|22|और जब ईमानवालों ने सैन्य दलों को देखा तो वे पुकार उठे, "यह तो वही चीज़ है, जिसका अल्लाह और उसके रसूल ने हमसे वादा किया था। और अल्लाह और उसके रसूल ने सच कहा था।" इस चीज़ ने उनके ईमान और आज्ञाकारिता ही को बढ़ाया
33|24|ताकि इसके परिणामस्वरूप अल्लाह सच्चों को उनकी सच्चाई का बदला दे और कपटाचारियों को चाहे तो यातना दे या उनकी तौबा क़बूल करे। निश्चय ही अल्लाह बड़ी क्षमाशील, दयावान है
33|25|अल्लाह ने इनकार करनेवालों को उनके अपने क्रोध के साथ फेर दिया। वे कोई भलाई प्राप्त न कर सके। अल्लाह ने मोमिनों को युद्ध करने से बचा लिया। अल्लाह तो है ही बड़ा शक्तिवान, प्रभुत्वशाली
33|26|और किताबवालों में सो जिन लोगों ने उसकी सहायता की थी, उन्हें उनकी गढ़ियों से उतार लाया। और उनके दिलों में धाक बिठा दी कि तुम एक गिरोह को जान से मारने लगे और एक गिरोह को बन्दी बनाने लगे
33|27|और उसने तुम्हें उनके भू-भाग और उनके घरों और उनके मालों का वारिस बना दिया और उस भू-भाग का भी जिसे तुमने पददलित नहीं किया। वास्तव में अल्लाह को हर चीज़ की सामर्थ्य प्राप्त है
33|28|ऐ नबी! अपनी पत्नी यों से कह दो कि "यदि तुम सांसारिक जीवन और उसकी शोभा चाहती हो तो आओ, मैं तुम्हें कुछ दे-दिलाकर भली रीति से विदा कर दूँ
33|29|"किन्तु यदि तुम अल्लाह और उसके रसूल और आख़िरत के घर को चाहती हो तो निश्चय ही अल्लाह ने तुममे से उत्तमकार स्त्रियों के लिए बड़ा प्रतिदान रख छोड़ा है।"
33|30|ऐ नबी की स्त्रियों! तुममें से जो कोई प्रत्यक्ष अनुचित कर्म करे तो उसके लिए दोहरी यातना होगी। और यह अल्लाह के लिए बहुत सरल है
33|31|किन्तु तुममें से जो अल्लाह और उसके रसूल के प्रति निष्ठापूर्वक आज्ञाकारिता की नीति अपनाए और अच्छा कर्म करे, उसे हम दोहरा प्रतिदान प्रदान करेंगे और उसके लिए हमने सम्मानपूर्ण आजीविका तैयार कर रखी है
33|32|ऐ नबी की स्त्रियों! तुम सामान्य स्त्रियों में से किसी की तरह नहीं हो, यदि तुम अल्लाह का डर रखो। अतः तुम्हारी बातों में लोच न हो कि वह व्यक्ति जिसके दिल में रोग है, वह लालच में पड़ जाए। तुम सामान्य रूप से बात करो
33|33|अपने घरों में टिककर रहो और विगत अज्ञानकाल की-सी सज-धज न दिखाती फिरना। नमाज़ का आयोजन करो और ज़कात दो। और अल्लाह और उसके रसूल की आज्ञा का पालन करो। अल्लाह तो बस यही चाहता है कि ऐ नबी के घरवालो, तुमसे गन्दगी को दूर रखे और तुम्हें तरह पाक-साफ़ रखे
33|34|तुम्हारे घरों में अल्लाह की जो आयतें और तत्वदर्शिता की बातें सुनाई जाती है उनकी चर्चा करती रहो। निश्चय ही अल्लाह अत्यन्त सूक्ष्मदर्शी, खबर रखनेवाला है
33|35|मुस्लिम पुरुष और मुस्लिम स्त्रियाँ, ईमानवाले पुरुष और ईमानवाली स्त्रियाँ, निष्ठा्पूर्वक आज्ञापालन करनेवाले पुरुष और निष्ठापूर्वक आज्ञापालन करनेवाली स्त्रियाँ, सत्यवादी पुरुष और सत्यवादी स्त्रियाँ, धैर्यवान पुरुष और धैर्य रखनेवाली स्त्रियाँ, विनम्रता दिखानेवाले पुरुष और विनम्रता दिखानेवाली स्त्रियाँ, सदक़ा (दान) देनेवाले पुरुष और सदक़ा देनेवाली स्त्रियाँ, रोज़ा रखनेवाले पुरुष और रोज़ा रखनेवाली स्त्रियाँ, अपने गुप्तांगों की रक्षा करनेवाले पुरुष और रक्षा करनेवाली स्त्रियाँ और अल्लाह को अधिक याद करनेवाले पुरुष और याद करनेवाली स्त्रियाँ - इनके लिए अल्लाह ने क्षमा और बड़ा प्रतिदान तैयार कर रखा है
33|36|न किसी ईमानवाले पुरुष और न किसी ईमानवाली स्त्री को यह अधिकार है कि जब अल्लाह और उसका रसूल किसी मामले का फ़ैसला कर दें, तो फिर उन्हें अपने मामले में कोई अधिकार शेष रहे। जो कोई अल्लाह और उसके रसूल की अवज्ञा करे तो वह खुली गुमराही में पड़ गया
33|37|याद करो (ऐ नबी), जबकि तुम उस व्यक्ति से कह रहे थे जिसपर अल्लाह ने अनुकम्पा की, और तुमने भी जिसपर अनुकम्पा की कि "अपनी पत्नी को अपने पास रोक रखो और अल्लाह का डर रखो, और तुम अपने जी में उस बात को छिपा रहे हो जिसको अल्लाह प्रकट करनेवाला है। तुम लोगों से डरते हो, जबकि अल्लाह इसका ज़्यादा हक़ रखता है कि तुम उससे डरो।" अतः जब ज़ैद उससे अपनी ज़रूरत पूरी कर चुका तो हमने उसका तुमसे विवाह कर दिया, ताकि ईमानवालों पर अपने मुँह बोले बेटों की पत्नियों के मामले में कोई तंगी न रहे जबकि वे उनसे अपनी ज़रूरत पूरी कर लें। अल्लाह का फ़ैसला तो पूरा होकर ही रहता है